
(Procedura de aprobare)
Parlamentul European,
–	având în vedere proiectul de decizie a Consiliului (14569/2025),
–	având în vedere Acordul de parteneriat voluntar dintre Uniunea Europeană și Republica Liberia cu privire la aplicarea legislației în domeniul forestier, la guvernanță și la schimburile comerciale cu produse din lemn care intră în Uniunea Europeană[footnoteRef:2], [2:  	JO L 191, 19.7.2012, p. 3, ELI: https://eur-lex.europa.eu/legal-content/RO/TXT/?uri=CELEX%3A22012A0719%2801%29. ] 

–	având în vedere cererea de aprobare prezentată de Consiliu în conformitate cu articolul 207 alineatul (4) primul paragraf și cu articolul 218 alineatul (6) al doilea paragraf litera (a) punctul (v) din Tratatul privind funcționarea Uniunii Europene (C10‑0299/2025),
–	având în vedere rezoluția sa fără caracter legislativ din 17 iunie 2026[footnoteRef:3] referitoare la proiectul de decizie, [3:  	Texte adoptate, P10_TA(2026)0210.] 

–	având în vedere articolul 107 alineatele (1) și (4) și articolul 117 alineatul (7) din Regulamentul său de procedură,
–	având în vedere avizul Comisiei pentru dezvoltare,
–	având în vedere recomandarea Comisiei pentru comerț internațional (A10-0133/2026),
1.	aprobă denunțarea acordului;
2.	încredințează Președintei sarcina de a transmite poziția Parlamentului Consiliului și Comisiei, precum și guvernelor și parlamentelor statelor membre și Republicii Liberia. 

